
STAROGRADANIN DR. ANTE BIANKINII 
NJEGOVAISELJENICKA SUDBINA 

Rad donosi fragmentarnu sliku zivota i djelovanja dr. Ante 
Biatikinija, odnosno, tek kljucne akcente i liniju buducih istrazivanja 
ovog jos nedovoljno obradenog, all vaznog lijecnika s nedvojbenim 
politickim angazmanom medu iseljenistvom u SAD-u. Naravno, u 
fokusu interesa ostaje njegova vaznost i utjecaj medu suvremenicima, 
kako na lokalnoj i nacionalnoj tako i na medunarodnoj razini zbivanja. 

Kljucni pojmovi: dr. Ante Biankini, Stari Grad na otoku Hvaru, 
hrvatsko iseljenistvo u SAD-u, Thomas Woodrow Wilson. 


Vremenski i prostomi kontekst zivota i djelovanja Ante Biankinija zapocinje u 
Starome Gradu na otoku Hvaru, naime, roden je 31. kolovoza 1860. godine u brodarskoj 
obitelji. otac Juraj i stariji brat Dinko, tijekom njegovog odrastanja, bili su ukljuceni u 
pomorsku trgovinu soljenom ribom i vinom unutar Mediterana, sto im je omogucilo 
visoke zarade. Rijec je o razdoblju Velike konjunkture, kada ovaj otocni grad biljezi 
pozitivne trendove, od materijalnog napretka do demografskog rasta i urbanistickog 
razvoja. 1 Usporedno s time, njegova obitelj (posebice braca: don Juraj, Petar i Dinko) 
angazirani su na ponarodenju starogradske opcine, a istih osamdesetih godina 19. stoljeca 
Ante je pohadao studij medicine u Becu; na vijest o pobjedi Narodne stranke na lokalnim 
izborima u rodnome gradu 1887. g. (nakon dvadesetogodisnje vladavine autonomasa), 
kao mladi lijecnik salje brzojav gdje istice kako se ponosi razbudenom svijescu svojih 
sugradana. 2 3 Zavrsetkom studija 1886. godine radi neko vrijeme kao lijecnik u Becu, a u 
to je doba i potpredsjednik tamosnjeg Hr\’atskogpripomocnog druztva? 


1 Anagrafi (Stanje dusa 18.-20. st.), Zupni arhiv sv. Stjepana; Mladen Domazet, Stari Grad na Hvaru - 
Otocni grad na razmedu 19. i 20. stoljeca , Stari Grad, 2011., 25-33. 

: Isto. Mladen Domazet, Sutonjlote jedrenjaka Staroga Grada, Zagreb, 2004., 94. Ante Biankini kao stu¬ 
dent medicine bio je clan Hrvatskog akademskog drustva „Zvonimir“ u Becu. Hrvatska opca enciklopedija, 
sv. 2, Zagreb, 2000., 96. 

3 Sriemski Hrvat, 20. Vlll. 1887., br. 67., 1-2 (Narode!). 

Dr. Ante Biankini 


Od pocetka devedesetih godina 19. stoljeca dr. Ante Biankini stalno boravi 
u Starome Gradu (ustvari od 1890., kada je proslavljen zlatni pir njegovih roditelja); 
ukljucio se u politicki zivot, izabran je u opcinsko upraviteljstvo ponarodene opcine 
za nacelnika dr. Ante Spalatina. Medutim, nezadovoljstvo njegova brata don Jurja 
oportunistickom politikom Narodne stranke u Dalmatinskome saboru, rezultiralo 
je na regionalnoj razini formiranjem Narodnog kluba 1892., zbog cega na lokalnoj 
starogradskoj razini dolazi do rascjepa Narodne stranke, na one koji ostaju lojalni 
politici stranke i one koji su podrzavali don Jurja Biankinija. Nema sumnje da su 
ti dogadaji doveli do ostavke nacelnika Spalatina, a dr. Antu Biankinija gumuli u 
opoziciju. U takvim novim politickim okolnostima u gradu, zapazeno je njegovo 
kritiziranje narodnjacke opcinske vlasti, jer su poceli graditi opcinsku zgradu bez 
cjelovitog projekta i troskovnika. 4 

Sljedece 1893. g. ozenio se dvanaest godina mladom pijanisticom Zlatom 
Albrecht iz Zagreba, kceri poznatoga zagrebackog tiskara. 5 Istodobno, braca 
Biankini nedvojbeno postaju najzasluzniji u afirmaciji pravaske politike u Starome 
Gradu, a s druge pak strane, dr. Ante Biankini angaziran je takoder u mjesnoj Javnoj 
Dobrotvomosti, zatim je medu utemeljiteljima i dionicarima Drustva Hrvatski dom 
te clan mjesne Hrvatske citaonice. 6 

4 Domazet, Stari Grad, 25-33. 

5 Milovan Buchberger, Ugledne osobe vezane uz Stari Grad na Hvaru, Stari Grad, 2014., 14. 

6 Domazet, Stari Grad , 26-29, 78, 87. 

Obitelj Biankini prigodom zlatnoga pira roditelja 1890. g. 


Godine 1896. predstavlja prekretnicu za obitelj, s jedne strane preminula su 
mu oba roditelja, otac Juraj i majka Cvijeta, 7 a sa druge strane konacno je zavrsena 
njihova dvokatna palaca u neposrednoj blizini Hektoroviceva Tvrdalja, u koju je 
dr. Ante Biankini preselio svoju lijecnicku ordinaciju. 8 Iz toga razdoblja u lokalnoj 
memoriji zabiljezene su plemenite geste dr. Biankinija, primjerice biljezi Vicko 
Paina iz Malog Sela: Bili smo siromasi. Moj otac je lezao tesko bolestan. Dr. Ante 
Biankini dolazio je, pregledavao ga i previjao, a odlazeci svaki put ostavljao je, on 
nama, uz recept jjorin za lijekove. 9 

Naravno, ne treba zanemariti cinjenicu da je rijec o vrlo imucnoj i utjecajnoj 
obitelji u Starome Gradu, medutim, Stari Grad krajem devedesetih godina 19. 
stoljeca obiljezavaju recesivna gospodarska kretanja, kako zbog posljedica Vinske 
klauzule u prevladavajucem vinogradarstvu (koja ce kasnijih godina produbiti 
filoksera), tako i zbog gubitka vlastite flote jedrenjaka, donedavnog participiranja 
u pomorskoj trgovini soljenom ribom i rumunjskim zitom, gasenja lokalnih 
brodogradilista, depopulacijskih procesa (u mladosti dr. Biankinija grad je brojio 
3789, a pocetkom 20. stoljeca pada na 3120 stanovnika), stovise, ti negativni 
trendovi postali su nezaustavljivi, odlaze citave obitelji s pretezitim novcem za jedan 
smjer. Zbog konstantnog iseljavanja Stari Grad vec uoci Velikog rata pada na 2469 
stanovnika; usporedno s time, procesi provincijalizacije i otocne izoliranosti bivali 
su sve intenzivniji; ovakav kontekst zasigumo nije bio zanemariv, 10 dapace, dr. Ante 
Biankini u svojoj korespondenciji govori upravo o brzini tih promjena u rodnom 
gradu. 11 

7 Isto, 33. 

8 Isto, 64-65. 

9 Krunoslav Penovic, Moja zadarska sjecanja, Prilozi povijesti otoka Hvara (dodatak svesku VII), Hvar 
1983., 19. 

10 Mladen Domazet, Isjecci iz zivota - Stari Grad na otoku Hvaru (1914.-1941.), Stari Grad, 2016., 9; 
tekst sa izlozbe: Obitelj Biankini - preporoditelji i dobrocinitelji, autori: A. Cavic, A. Devlahovic, M. Dom¬ 
azet, M. Plenkovic i V. Stojkovic, Muzej Staroga Grada, 2016. 

11 Dr. Ante Biankini, Iz pisma jednog naseg iseljenika 1926., Muzej Staroga Grada. 

Prijavnica za izdavanje putovnice (Anton Biankini, 1919.) 12 


Stoga, pored strucnih ambicija dr. Ante Biankinija, svakako, nisu zanemarivi 
ni ovi lokalni razlozi, odnosno njihov kauzalni kontekst, koji je mogao utjecati na 
njegovu konacnu odluku o napustanju rodnog grada i da se zajedno sa suprugom 
Zlatom trajno preseli u SAD, 13 gdje naposljetku pocinje raditi kao kirurg u bolnicama 
Chicaga i New Yorka, a potom i predavati kao docent na Medicinskom fakultetu 
Sveucilista Northwestern (1909. - 1914.). 14 Ustvari, u tim novim okolnostima 

12 “United States Passport Applications, 1795-1925,” database with images, FamilySearch (https://fami- 
lysearch.org/ark:/61903/l:l:QV5B-JKYV : 4 September 2015), Anton Biankini, 1919; citing Passport Ap¬ 
plication, Illinois, United States, source certificate #117919, Passport Applications, January 2, 1906 - March 
31, 1925, 916, NARA microfilm publications M1490 and M1372 (Washington D.C.: National Archives and 
Records Administration, n.d.); FHL microfilm 1,631,578. 

13 Domazet, lsjecci iz zivota, 9; Isti, Stari Grad, 141-143; Novosti br. 193, 15. 6. 1931. ( Monumentalno 
historicko djelo naseg iseljenika, Dr. A. Biankini: „Americki Jugosloveni ipretsjednik W. Wilson “) 

14 History of medicine and surgery and physicians and surgeons of Chicago', The Biographical Publish¬ 
ing Corporation, Chicago, 1922., 408; Hrvatska opca enciklopedija, sv. 2, Zagreb, 2000., 96. Kao diplo- 
mant Beckog sveucilista, Ante Biankini brzo nalazi posao u bolnici Mercy gdje radi do 1916., suradujuci sa 
znamenitim kirurgom Johnom B. Murphyjem (http://mojahrvatska.vecemji.hr/prica-o-lijecniku-politicaru-i- 
kriminalnom-sociologu-1095680). 

stranoga svijeta zapocinje njegovo najproduktivnije znanstveno i spisateljsko 
razdoblje. Osim kirurgije, obraduje teme alkoholizma i smrtne kazne odnosno 
eutanazije, pa tako u Zadru 1909. objavljuje knjigu Kriminalna sociologija: smrtna 
kazna - znanstveno umorstvo - euthanasia. Bavio se takoder pitanjima sociologije, 
etike i spoznaje ( Amerikanski nacin uzgoja i skolstva (1910.), Problemi drustveni sa 
liecnicko-pravnickog stanovista (1913.), Upoznavanje samoga sebe (1913.) i dr. 15 

Istodobno dr. Biankini pokazuje posebni senzibilitet za sudbine nasih 
iseljenika, poput siromastva, nezdravog nacina zivota, alkoholizma, zlocina, 
obiteljskog vjerolomstva, stradanja i nesnalazenja nasih iseljenika koja neizbjezno 
odrazavaju i nove zivotne okolnosti, odnosno, zakljucuje dr. Biankini, kako im 
Amerika pruza slobodu kod pijancevanja i orgija, kod plesova i parada, odatle se 
narod zanese za novo sto nije kod kuce irnao. 16 

U pismima koje dr. Biankini upucuje dr. Anti Trumbicu (a koje je analiticki 
obradio Ljubo Antic) posebno se „skrece pozomost na iseljenicki socijalni polozaj, 
stupanj integracije u americko drustvo, organiziranost, mentalitet, politicku kulturu, 
odnos prema domovini, stanje druge generacije, kod koje se zamjecuje proces 
asimilacije“, 17 ali, istodobno naglasava razmjere iseljavanja iz domovine i zakljucuje 
kako selitba u ovakovom broju postaje narodna pogibelj. U tom smislu, Ante 
Biankini postaje nezaobilazan za istrazivanja socijalnih okolnosti te razlicitih 
aspekata svakodnevnog i obiteljskog zivota nasih iseljenika u SAD. Iako njegova 
perspektiva nedvojbeno stavlja veci naglasak na tamnu stranu nasih iseljenika. 18 

Iz Staroga Grada otisao je kao deklarirani pravas, cija su politicka uvjerenja u 
stranome svijetu poprimila jos izrazitiji antiaustrijski karakter; 19 na tome tragu 1908. 
kao predsjednik Odbora hrvatske narodne obrane u Chicagu potpisnik je Proglasa 
koji jezgrovito karakterizira Hrvatsko-ugarsku nagodbu kao 40 godina nasilja i 
nepravde, 40 godina bezakonja i apsolutizma, zbog cega se odlucno obrusava na 
todobnu sutnju i nehaj u domovini, sa zakljuckom da ona prvenstveno ide u prilog 
narodnim neprijateljima. Osim toga, naglasava vaznost i potrebu zrtve pojedinaca za 
dobrobit domovine. 20 

Svoja stajalista iznosio je u iseljenickim novinama (Hrvatska zastava, 
koje je preuzeo 1909. i 1917. preimenovao u Jugoslavensku zastavu), drugim 
rijecima iste je novine ne samo izdavao u Chicagu, nego i osobno financirao, a time 
nastojao upoznati americku vladu i javnost s politikom Austro-ugarske na Balkanu, 
ali, s nedvojbenom uredivackom politikom koja je bila orijentirana na borbu za 
oslobodenje domovine od Austo-Ugarske i ujedinjenje juznoslavenskih naroda. 21 U 
sklopu nacionalnog projekta „Hrvatska kultuma bastina“ Ministarstva kulture RH 

15 Isto; Buchberger, Ugledne osobe, 14. 

16 Ljubomir Antic, Iseljenicka problematika u pismima Ante Biankinija Anti Trumbicu (1903.), Drustvena 
istrazivanja: Casopis za opca drustvenapitanja, Vol. 14 (78-79), Zagreb, 2005., 712. 

17 Isto, 705. 

18 Isto, 708. 

19 Domazet, Stari Grad, 26-29. 

20 www.hkv.hr > HKVpedija > Iseljenistvo. 

21 Antic, Iseljenicka problematika, 706. 

Hrvatska zastava je bila digitalizirana - s ukupno 942 stranice formata 60x45 cm. 22 

Zanimljivi i brojni novinski clanci dr. Ante Biankinija mogu se pronaci u 
Obzoru, Narodnom listu, Narodu, Novom dobu..., u Hrvatskoj i inozemstvu, gdje 
je objavljivao brojne politicke i kultume priloge. Naravno, svaka buduca studija o 
dr. Anti Biankiniju trebala bi ukljuciti njegove aktivnosti na podrucju javnih glasila 
i razmjera njegovog utjecaja na oblikovanje javnog mnijenja kod iseljenika. 23 
Naprotiv, dr. Ante Biankini pred kraj svoga zivota, 1931. u zagrebackim Novostima, 
apostrofira borbu koja se vodila izmedu patriotskog novinstva i onog zatrovanog 
tudinskom propagandom, sto dovoljno govori koliko je shvacao vaznost i ulogu 
medija. 24 

Potvrda o naturalizaciji (Anthony Biankini, 1915) 25 


22 J. Blazevic, V. Kudra Beros, Digitalizacija novina Hrvatska zastava i Radnicka straza, 2. festival hrvat- 
skih digitalizacijskih projekata NSK, Zagreb, 19. - 20. travnja 2012. (www.nsk.hr/d-fest/Blazevic,%20Jasna. 
ppt) ; Digitalizacija arhivske, knjiznicne i muzejske grade, Ministarstvo Kulture RH, Zagreb, 2011. (www. 
min-kulture.hr/default. aspx?id=6376) 

23 Buchberger, Ugledne osobe, 14. Biankini najavljuje sto oni u Chicagu namjeravaju uciniti na 
drustvenom polju i time zadrzati vodsh’o medu hrvatskim naseljima u SAD-u. Chicago hoce da radi i dalje 
bez obzira na desno Hi lievo u korist hrvatskoj stvari, ter hoce: a) da podigne sviest i strasno izostalu izo- 
brazbu narodnu, b) da provede jednu sveobcu organizaciju u zemlji, c) da stvori list koji ce imati pristupa 
u domovini i koji ce raditi suglasno sa Hrv. strankom prava, d) da sakupljene milodare od prilike kakovih 
5 hiljada dolara do sada = (25 hiljada Kruna) namjeni escluzivno unesrecenoj sirocadi, udovicam, braci 
stradaloj, inteligenciji upropascenoj, djacimprotjeranim (...) - Antic, Iseljenicka problematika, 709. 

24 Novosti, 15. VII. 1931., br. 193. (Monumentalno historicko djelo naseg iseljenika, dr. A. Biankini: 
„Americki Jugosloveni ipretsjednik W. Wilson “). 

25 "Illinois, Northern District Naturalization Index, 1840-1950,” database with images, Family Search 
(https://familysearch.Org/ark:/61903/l:l:XKLX-V47 : 12 December 2014), Anthony Biankini, 1915; citing 
Chicago, Illinois, NARA microfilm publication M1285 (Washington D.C.: National Archives and Records 
Administration, n.d.), roll 18; FHL microfilm 1,432,018. 

Nadalje, takoder je vazan njegov angazman u funkciji predsjednika 
Jugoslavenskog odbora u SAD-u (od 1915. g.) i Jugoslavenskog narodnog vijeca u 
Washingtonu (od 1916.), u kontekstu Jugoslavenske dobrovoljacke akcije u SAD-u, 
posebice zadnjih godina rata. 26 Zbog zauzetosti u jugoslavenskom iseljenickom 
pokretu u SAD-u bio je, 1916. godine, kooptiran za clana Jugoslavenskog odbora u 
Londonu. 27 

Thomasa Woodrowa Wilsona slucajno je upoznao 1911. g., uvrijemekadaje 
Wilson obnasao duznost guvemera New Jerseya, i kada je dozivio prometnu nezgodu 
u neposrednoj blizini prebivalista dr. Ante Biankinija, koji mu je ujedno priskocio i 
pruzio prvu pomoc. Na ovoj anegdoti zapocinje njihovo dugogodisnje prijateljstvo, 
koje treba tek podrobnije dokumentirati, odnosno, rasvijetliti te odnose s detaljnijom 
povijesnom rekonstrukcijom, a time odvagnuti adekvatnu povijesnu vaznost mogucih 
utjecaja naspram evidentnih i odlucnih stavova SAD-a protiv talijanskih pretenzija 
na nasoj obali, s obzirom na njegov dotadasnji politicki angazman i prijateljske 
odnose s predsjednikom Wilsonom. 28 Jednako tako, za pojedine dogadaje mozemo 
traziti uzrocno-posljedicnu logiku i korelaciju, primjerice, jesu li slucajno u rodni 
Stari Grad dr. Ante Biankinija u vrijeme talijanske okupacije - 1919. g. - uplovili 
brodovi Antantine komisije, s ciljem ispitivanja nacionalnog raspolozenja njegovih 
stanovnika, 29 ili, da mu je brat don Juraj iste godine trebao biti intemiran u Italiju, i 
kako je na intervenciju americkog admirala u Splitu bio prekrcan u drugu torpiljarku 
i iskrcan u Bakarskom zaljevu. 30 Istodobno, dr. Ante Biankini energicno se zauzimao 
protiv provedbe Londonskog ugovora, zbog cega je boravio u Parizu (na svoj trosak) 
sve do zakljucenja Versailleskog mirovnog ugovora. 31 

Vazan je rad dr. Ante Biankinija pod naslovom „Americki Jugoslaveni i 
predsjednik W. Wilson 14 , 32 kojim vjerojatno produbljuje pogled na ove odnose, a 
predstavljaju nezaobilaznu uporisnu tocku o paralelnim procesima i okolnostima u 
tome razdoblju. Tom prigodom dr. Ante Biankini za Novosti dao je izjavu: ...zelio 
sam da buducim pokoljenjima ovdje bude poznato kako su njihovi ocevi znali ljubiti 
domovinu i zrtvovati se za istu, pa da se postignutim tekovinama, kao za moralnom 
glavnicom mogu podiciti pred cijelim svijetom a osobito pred americkim narodom 
s kojim su vezali svoju sudbinu u onim velikim danima, pod vodstvom neumrlog 
vode Wilsona. 33 


26 Ivan Cizmic, Dobrovoljacki pokret jugoslavenskih iseljenika u SAD u Prvom svjetskom ratu, Histori- 
jski zbornik 23-24, 1970-71., 39: Ante Biankini kao predsjednik Jugoslavenskog odbora Narodnog vijeca (...) 
posjetili su 5. V. 1917. u Washingtonu Savjetujucu Komisiju Odbora za Narodnu Obranu Amerike i urucili joj 
u ime Vijeca i Sokolskog Saveza po jedan memorandum. 

27 Antic, Iseljenicka problematika, 706. 

28 Jugoslavia, 13.11. 1919., br. 40. ( Kako se je dr. Anton Biankini spoznal z Wilsonom?). 

29 Domazet, Isjecci izzivota, 22-23; Penovic, Moja zadarska sjecanja, 19. 

30 Penovic, Moja zadarska sjecanja, 22-23. 

31 Isto, 18. 

32 Novosti, 15. VII. 1931., br. 193., Dr. Biankini ukratko opisuje knjigu, razloge zasto se odlucio na njeno 
pisanje te navodi naslove 44 poglavlja (http://flps.newberry.org/article/5420779_2_0507). Prema dostupnim 
podacima, knjiga nije objavljena (http://flps.newberry.org/article/5420779_2_0506). 

33 Isto. ( Monumentalno historicko djelo naseg iseljenika. Dr. A. Biankini: „Americki Jugosloveni i 
pretsjednik W. Wilson “). 

Suprugn ZLATA ud. dr. ANTE 
WANK INI A i noCak JURICA BIAN- 
KIXI (Chicago) u imo svojo i rodbino 
jnvljaju prijatoljimn i znancimn. da 
ho posmrtni ostaci blngopokojnoga 



pronose iz Chicago u rodni Stnrigrad 
na Ilvaru, gdjo Co biti eahranjoni u 
obitoljskoj grobnici. u ponodjeljnlk 
18 ov. mj. 

. Chioago-Starigrad, 15 maja 1930 g. 

(Vrljidl kto iitrrktt* ofirK}Ml} 


Osmrtnica dr. Ante Biankinija 

Sahrana dr. Ante Biaokinia u zavicajo 

POSLJEDNJE POCASTI U RODNOM STARIGRADU 



Slika sa lijesom A. Biankinija prigodom sahrane njegovih posmrtnih ostataka u Starome Gradu 

Iako daleko od rodnog grada, bio je cvrsto povezan sa svojim otocnim 
korijenima, kako svjedoci Ante Tresic Pavicic, koji ga je ujedno posjetio 1906. 
godine u SAD-u. 34 O tome svjedoce njegovi povremeni dolasci u domovinu, i to: 
1910. (nakon smrti brata Dinka, koji je preminuo 1909., dolazi zajedno sa suprugom 
Zlatom i jedanaestogodisnjom pokcerkom Goldi); 35 1914. (pocetak rata ga je zatekao 
u Zadru kod brata don Jurja, ali kao americki drzavljanin uspio je napustiti Europu); 36 
1920. (iako je bio u novo uspostavljenom Kraljevstvu SHS, nije zabiljezen njegov 
dolazak u Stari Grad koji je tadabio pod talijanskom okupacijom); 37 te 1926. (posjetio 
je bracu don Jurja i Petra neposredno prije njihove smrti). 38 

Medutim, godine 1933., kao sedamdesetogodisnjak, zelio se vratiti u rodni 
grad. Dr. Ivo Stancic Rokotov zauzimao se kod tadasnjega gradonacelnika dr. Petra 
Ruzevica da se Biankiniju izdaju dokumenti za dobivanje drzavljanstva Kraljevine 
Jugoslavije, da bi ga potom kralj Aleksandar mogao imenovati senatorom, i time dr. 
Anti Biankiniju osigurati potrebitu egzistenciju. To se nije ostvarilo, jer je sljedece 
godine, 1934., dr. Ante Biankini u mr o u Sjedinjenim Americkim Drzavama. 39 
Njegovi posmrtni ostaci dovezeni su domovinu tek 1936. godine; u lokalnoj 
historiografiji uvrijezen je podatak kako je lijes dr. Ante Biankinija prebacen na trosak 
americke vlade, no takvu konstataciju treba tek potkrijepiti povijesnim vrelima i 
pozadinskim kontekstom u smislu obrazlozenja takvog postupanja americke vlade, 40 
iako tome u prilog govori i cinjenica da je njegov lijes iz New Yorka ispracen uz 
sudjelovanje americkog vojnog odreda, o cemu izvjestava onodobni tisak i Krunoslav 
Penovic u svojim objavljenim sjecanjima. 41 U splitskoj luci od dr. Ante Biankinija 
oprostili su se brojni pojedinci iz javnog i politickog zivota grada Splita, a od visih 
drzavnih duznosnika tek je bio nazocan Dragisa Cvetkovic, ministar za socijalnu 
politiku i zdravstvo. 42 

Konacno, njegovi posmrtni ostaci dovezeni su u Stari Grad 1936., te su 
pokopani u obiteljsku grobnicu uz sudjelovanje gotovo cijelog grada i mjesnih 
udruga; Ivan Frano Lupis je u oprostajnom govoru na sprovodu istakao, umro je 
siromah, ostao je cist, plemenit, ponosan na svoje postenje do smrti. 43 


34 Estela Banov, Putopisno svjedocanstvo Ante Tresica Pavicica, Hrvatski iseljenicki zbomik, Zagreb, 
2015, 248. 

35 Sloga, 31. VII. 1910., br. 31., str. 3 {Svasta izZagreba). 

36 Penovic, Moja zadarska sjecanja, 19. 

37 “New York Passenger Arrival Lists (Ellis Island), 1892-1924,” database, FamilySearch (https://fami- 
lysearch.org/ark:/61903/l:l:J6ZP-R36 : 6 December 2014), Anton Biankini, 08 Jun 1920; citing departure 
port Le Havre, arrival port New York, ship name Rochambeau, NARA microfilm publication T715 and M237 
(Washington D.C.: National Archives and Records Administration, n.d.). 

38 “New York, New York Passenger and Crew Lists, 1909, 1925-1957,” database with images, Family- 
Search (https://familysearch.Org/ark:/61903/l:l:KXML-471 : 2 October 2015), Anton Biankini, 1926; citing 
Immigration, New York, New York, United States, NARA microfilm publication T715 (Washington, D.C.: 
National Archives and Records Administration, n.d.). 

39 Pismo dr. Ive Stancica Rokotova 29. III. 1933., AR. 

40 Buchberger, Ugledne osobe, 14. 

41 Penovic, Moja zadarska sjecanja, 19. 

42 Novo doba 16. V. 1936., br 114.' 

43 Novo doba 18. V. 1936., br. 115, 19. V. 1936., br. 116. 

Zakljucak 

Ante Biankini roden je 31. kolovoza 1860. godine u Starome Gradu kao 
najmlade dijete obitelji Biankini, gdje je pohadao osnovnu skolu, gimnaziju u 
Zadru i studij medicine u Becu. Pod utjecajem starije brace (Dinka, Jurja i Petra) 
rano se ukljucuje u lokalna zbivanja, i ostaje dosljedan na liniji politickih mnijenja 
brata don Jurja. Iako je njegova obitelj devedesetih godina 19. stoljeca svoj vidni 
materijalni napredak i status u gradu potvrdila zavrsetkom gradnje dvokatne palace 
u neposrednoj blizini Hektoroviceva Tvrdalja, opci procesi i recesivni trendovi u 
Starome Gradu zasigumo su doprinijeli njegovoj konacnoj odluci da, zajedno sa 
suprugom Zlatom, napusti domovinu i emigrira u Sjedinjenje Americke Drzave. 

Od tada zapocinje njegovo bogato djelovanje, s jedne strane kao istaknuta 
lijecnika u bolnicima (Mercy u Chicagu i Columbus u New Yorku), te predavaca 
na Medicinskom fakultetu Sveucilista Northwestern. S druge strane, izuzetno je 
plodan njegov spisateljski rad, o kojemu ponajbolje svjedoce objavljena djela, od 
strukovnih do politickih tema, postaje urednikom Hrvatske zastave, najpopularnijih 
cikaskih hrvatskih novina. Stovise, od posebne je vaznosti njegovo djelovanje 
medu nasim iseljenicima te ukljucenost dr. Ante Biankinija u sire politicke procese 
uspostave Kraljevstva SHS, odnosno, njegova jos uvijek nerazjasnjena pozadinska 
uloga tijekom Pariske mirovne konferencije, i moguci utjecaji na cvrste stavove 
predsjednika SAD-a Thomasa Woodrowa Wilsona glede talijanske okupacije nase 
obale (na temelju Londonskog ugovora). Time ovaj rad otvara siri izbor perspektiva 
za buducu valorizaciju djelovanja dr. Ante Biankinija, s obzirom na kljucne dogadaje 
i procese u kojima je participirao, a cine zaokruzenu cjelinu. Tijekom zivota u SAD-u 
Ante Biankini je s obitelji nekoliko puta dolazio u Hrvatsku (1910., 1914., 1920., 
1926.), a 1933. godine pozelio se vratiti u rodni Stari Grad. Ipak, smrt gaje snasla vec 
sljedece 1934. godine u SAD-u, gdje je i pokopan, ostavivsi iza sebe suprugu Zlatu 
i pokcerku Goldie. Nakon dvije godine, organiziran je prijenos njegovih posmrtnih 
ostataka u domovinu, i naposljetku je dr. Ante Biankini bio polozen u obiteljsku 
grobnicu u Starome Gradu 18. svibnja 1936. godine. 

Mladen Domazet - Andrea Devlahovic 

ANTE BIANKINI FROM STARI GRAD AND 
HIS EMIGRANT FATE 

Summary 

Ante Biankini was bom in Stari Grad on the island of Hvar on August 31,1860 
in the family of ship-owners, whose fortune was a result of maritime trade with salted 
fish and wine throughout the Mediterranean. Already as a medical student in Vienna, 
he engaged in socio-political issues. After his studies, he returned to his native Stari 
Grad and became active in the local political life, when he was elected to the municipal 
administration as a member of the People’s Party. However, after the schism within the 
party at the regional level, he went into opposition and became instrumental in the 
affirmation of the Party of Rights’ politics in Stari Grad. For several years he worked 
as a doctor in Stari Grad, but in 1898 he permanently settled in Chicago with his wife 
Zlata. Shortly thereafter he started working as a surgeon in Chicago and New York, and 
later taught as an assistant professor at Northwestern University Medical School (1909 
- 1914). 

This is his most productive scientific and literary period. In addition to 
surgery, he deals with issues of alcoholism, death penalty and euthanasia. In addition 
to scientific work, Biankini was actively involved in social life of Croatian immigrants 
in the United States and from the very beginning of life in Chicago he is involved in 
the Croatian transnational politics. He left Stari Grad as a member of Party of Rights, 
whose political convictions in a foreign world has taken on ever stronger anti-Austrian 
character. He became editor of “Croatian flag” (which he renamed the “Yugoslav flag” 
in 1917), published numerous articles, at home and abroad. Toward the end of his life 
in 1931, in Zagreb daily “Novosti” he emphasizes the struggle being waged between 
patriotic journalism and one poisoned by alien propaganda, which says a lot about how 
he understood the importance and role of the media. He was particularly politically 
engaged on the eve of the First World War, acting as President of the Yugoslav National 
Committee in the US since 1915, and as president of the Yugoslav National Council 
in Washington since 1916. He was a member of the Yugoslav Committee in London 
since 1916. His long-time friendship with Woodrow Wilson has yet to be further 
documented, i.e. this relationship has to be understood with the detailed historical 
reconstruction, and thus adequate historical significance of possible impacts against the 

evident and decisive attitude of the United States against the Italian pretensions on our 
coast, given his former political engagement have to be evaluated. His work “American 
Yugoslavs and President W. Wilson” probably deepens the view of these relations, and 
represents a crucial point of reference on the parallel processes and circumstances in this 
period. 

While living in the United States, Ante Biankini visited Croatia several times 
with his family, and in 1933 he wished to return to his home in Stari Grad. However, 
death has come upon in 1934 in the United States, where he was buried. Two years 
later, his mortal remains were transferred and on 18 May 1936 he was buried in the 
family tomb in Stari Grad. The local historiography states that the remains of Dr. Ante 
Biankini were transferred at the expense of the US government, but such a statement 
is yet to be substantiated by historical sources, and background context in terms of the 
reasons for such actions of the US government. (Translation: Andrea Devlahovic) 

